गुरुवार की रात राबर्ट्सगंज नगर के पूरब मोहाल में निवासी करीमन देव पांडेय के आवास में किराए पर रह रहे नौगढ़ थाना क्षेत्र के मझिगाई गांव निवासी प्रभाकर पांडेय (22) पुत्र विजय की गोली लगने से गंभीर रूप से घायल हो गया था। गोली चलते ही आसपास हड़कंप की स्थिति उत्पन्न हो गई। पड़ोसियों की चीख-पुकार सुन कर अगल-बगल के लोग मौके पर पहुंच गए। घटना की सूचना मिलते ही पुलिस मौके पर पहुंच कर आनन-फानन में घायल को इलाज के लिए जिला अस्पताल ले जाकर भर्ती कराया।